Σχέδιο ΑΠΟΦΑΣΗΣ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟX για την τροποποίηση του παραρτήματος XIII (Μεταφορές) της συμφωνίας για τον ΕΟΧ - Σχέδιο της Κοινής Θέσης της Κοινότητας - (υποβληθέν από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Το κεφάλαιο VI, Πολιτική Αεροπορία, του παραρτήματος XIII της συμφωνίας για τον ΕΟΧ ορίζει μεταβατική περίοδο η οποία λήγει την 1η Ιανουαρίου 2000, και η οποία αποτέλεσε αντικείμενο αναθεώρησης από τη Μεικτή Επιτροπή του ΕΟΧ. Κατά τη διάρκεια της εν λόγω αναθεώρησης, το Λιχτενστάιν ζήτησε παράταση της μεταβατικής περιόδου.

2. Οι περιστάσεις που αιτιολογούσαν την εν λόγω μεταβατική περίοδο δεν έχουν μεταβληθεί. Η πλήρης εφαρμογή της κοινοτικής νομοθεσίας στον τομέα αυτό θα άνοιγε την αμελητέα αγορά του Λιχτενστάιν στους κοινοτικούς μεταφορείς, αλλά οι μεταφορείς που είναι εγκατεστημένοι στο Λιχτενστάιν θα είχαν πρόσβαση σε όλες σχεδόν τις γραμμές στον ΕΟΧ. Επομένως, οι μόνες αρνητικές συνέπειες της μεταβατικής περιόδου επιβαρύνουν το Λιχτενστάιν.

3. H Μεικτή Επιτροπή του ΕΟΧ πρέπει, συνεπώς, να εγκρίνει τη συνημμένη απόφαση για τροποποίηση του παραρτήματος XIIΙ της συμφωνίας ΕΟΧ.

4. Κατά την έννοια του άρθρου 1 παράγραφος 3 στοιχείο β) του κανονισμού (ΕΚ) 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας για τον ΕΟΧ, το Συμβούλιο καθορίζει τη θέση της Κοινότητας όσον αφορά τις αποφάσεις που επεκτείνουν την κοινοτική νομοθεσία με την εισαγωγή σημαντικών τροποποιήσεων.

5. Ως εκ τούτου, το Συμβούλιο καλείται να εγκρίνει το συνημμένο σχέδιο θέσης της Κοινότητας για έκδοση ως απόφαση της Μεικτής Επιτροπής του ΕΟΧ.

Σχέδιο ΑΠΟΦΑΣΗΣ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟX για την τροποποίηση του παραρτήματος XIII (Μεταφορές) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,

Εκτιμώντας:

ότι η απόφαση αριθ. 1/95 του Συμβουλίου ΕΟΧ, της 10ης Μαρτίου 1995, σχετικά με την έναρξη ισχύος της συμφωνίας για τον Ευρωπαϊκό Οικονομικό Χώρο όσον αφορά το Πριγκιπάτο του Λιχτενστάιν[1] προέβλεπε ότι το Λιχτενστάιν θέτει σε εφαρμογή τις διατάξεις των πράξεων που αναφέρονται στο κεφάλαιο VI (Πολιτική Αεροπορία) του παραρτήματος XIII της συμφωνίας από την 1η Ιανουαρίου 2000, με την επιφύλαξη αναθεώρησης από τη Μεικτή Επιτροπή του ΕΟΧ εντός του 1999*

[1] ΕΕ L 86 της 20.4.1995, σ. 58.

ότι σύμφωνα με το συμπέρασμα της αναθεώρησης που πραγματοποίησε η Μικτή Επιτροπή ΕΟΧ σύμφωνα με το κεφάλαιοVI, Πολιτική Αεροπορία, του παραρτήματος XIII της συμφωνίας, οι ειδικές περιστάσεις στο Λιχτενστάιν που αιτιολογούσαν τη μεταβατική περίοδο δεν μεταβλήθηκαν*

ότι, σε αυτή τη βάση, κρίνεται σκόπιμο να επεκταθεί η μεταβατική περίοδος μέχρι την 1η Ιανουαρίου 2002*

ΑΠΟΦΑΣΙΖΕΙ:

’ρθρο 1

Το κείμενο στο παράρτημα XIII, Κεφάλαιο VI, Πολιτική Αεροπορία, μεταξύ του τίτλου του κεφαλαίου και του τίτλου «(i) Κανόνες ανταγωνισμού» αντικαθίσταται από τα εξής:

«Το Λιχτενστάιν θέτει σε εφαρμογή τις διατάξεις των πράξεων που αναφέρονται στον τίτλο (ii) έως (vi) από την 1η Ιανουαρίου 2002, με την επιφύλαξη αναθεώρησης από τη Μεικτή Επιτροπή εντός του 2001.»

’ρθρο 2

Η παρούσα απόφαση αρχίζει να ισχύει την [1η Ιανουαρίου 2000], υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

’ρθρο 3

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, ...... 1999.

Για τη Μεικτή Επιτροπή του ΕΟΧ

Ο Πρόεδρος

N. v. Liechtenstein

Οι Γραμματείς

της Μεικτής Επιτροπής του ΕΟΧ